Τζαν Γιαμάν

Ο **Τζαν Γιαμάν** (*Can Yaman* ; 8 Νοεμβρίου 1989) είναι Τούρκος ηθοποιός και δικηγόρος. Γεννήθηκε στη Τουρκία αλλά έχει αλβανική καταγωγή. Έλαβε την Χρυσή Πεταλούδα Καλύτερου Ηθοποιού σε Ρομαντική Κωμωδία το 2018 για τον ρόλο του στην σειρά *Φτερωτός Θεός* καθώς και το βραβείο Murex d'Or το 2019. Το 2020 έλαβε υποψηφιότητα για το διεθνές βραβείο PRODU2020 και το 2021 έλαβε υποψηφιότητα στην κατηγορία Καλύτερος Ηθοποιός σε Ρομαντική Κωμωδία στα βραβεία Χρυσή Πεταλούδα για τον ρόλο του στη σειρά *Bay Yanlış.* Ο Γιαμάν πρωταγωνίστησε επίσης στις τηλεοπτικές σειρές *Gönül İşleri*, *İnadına Aşk*, *Hangimiz Sevmedik* και *Dolunay*. Κέρδισε επίσης το βραβείο 7th GQ Man of the Year το 2019 και αρκετά διεθνή βραβεία για τις φιλανθρωπικές του πρωτοβουλίες.

## Βιογραφία
Γεννήθηκε στις 8 Νοεμβρίου 1989 στην Κωνσταντινούπολη. Έχει αλβανική καταγωγή από τη πλευρά του πατέρα του. Ο πατρικός παππούς του μεγάλωσε στη Πρίστινα και η μητρική γιαγιά του στα Σκόπια. Είναι ο ανιψιός του προπονητή ποδοσφαίρου Φουάτ Γιαμάν.

Ολοκλήρωσε το δημοτικό και το γυμνάσιο στο κολλέγιο Μπιλφέν και μετά φοίτησε στο Ιταλικό Λύκειο της Κωνσταντινούπολης, από όπου αποφοίτησε με άριστα. Γνωρίζει άπταιστα αρκετές γλώσσες : τούρκικα, ιταλικά, αγγλικά, γερμανικά και επίσης μιλάει ισπανικά. Το 2012 πήγε στις ΗΠΑ με πρόγραμμα υποτροφιών και αποφοίτησε από το Τμήμα Νομικής του Πανεπιστημίου Γιεντιτεπέ. Ξεκίνησε να εργάζεται στο δικηγορικό γραφείο PricewaterhouseCoopers, όπου συνάντησε τους σημερινούς του συνεργάτες δικηγόρους. Σε ηλικία 24 ετών, ο Γιαμάν εργαζόταν στο πεδίο των συγχωνεύσεων και των εξαγορών και έγραφε άρθρα για την φορολογική στήλη της εφημερίδας Dünya. Καθώς γνώριζε επιτυχία στο εταιρικό δίκαιο, συνειδητοποίησε ότι η ζωή του δικηγόρου δεν ήταν για τον ίδιο. Κατά τις καλοκαιρινές του διακοπές, ο Γιαμάν ταξίδεψε στο Μπόντρουμ, όπου γνώρισε τους μετέπειτα και νυν μάνατζέρ του Cüneyt Sayıl και İlker Bilgi.

## Καριέρα
Ξεκίνησε την υποκριτική του καριέρα στην σειρά *Gönül İşleri* το 2014. Το 2015 πρωταγωνίστησε στη σειρά *İnadına Aşk* και το 2016 πρωταγωνίστησε στη σειρά *Hangimiz Sevmedik*. Η αναγνωρισιμότητα ήρθε το 2017 όταν πρωταγωνίστησε στη σειρά *Dolunay.*

Τη σεζόν 2018-2019 πρωταγωνίστησε στη ρομαντική κωμική σειρά *[[Φτερωτός Θεός]]* στον ρόλο του "Τzαν" μαζί με την Ντεμέτ Οζντεμίρ. Έλαβε αρκετά εθνικά βραβεία και υποψηφιότητες για αυτή τη σειρά, μεταξύ των οποίων το βραβείο Murex d'Or. Η σειρά έκανε πρεμιέρα στην ελληνική τηλεόραση στον τηλεοπτικό σταθμό ΣΚΑΪ στις 8 Ιουλίου 2019.

Ο Γιαμάν πρωταγωνίστησε στη τουρκική μίνι σειρά *Bay Yanlış* (ελληνικά : Ο Κύριος Λάθος), μαζί με την Οζγκέ Γκιουρέλ. Η σειρά αυτή ήταν σε παραγωγή της Gold Film και σε σκηνοθεσία της Deniz Yorulmazer. Έκανε πρεμιέρα στο κανάλι FOX στις 26 Ιουνίου 2020. Για αυτή τη σειρά, ο Γιαμάν ήταν υποψήφιος στα βραβεία LATAM PRODU 2020 στη κατηγορία Καλύτερος Ηθοποιός σε Ξένη Σειρά.

Το 2020 έγινε το πρόσωπο της τουρκικής εταιρείας ρουχισμού TUDORS.

Τον Δεκέμβριο 2020 ο Γιαμάν ήρθε σε συμφωνία με την Lux Vide, μια ιταλική εταιρεία παραγωγής, για τη σειρά *Sandokan*, που ξεκίνησε να μεταδίδεται στη τηλεόραση τον Δεκέμβριο 2025.

Τον Μάρτιο 2021 έκανε μια γκεστ εμφάνιση στη σειρά *Che Dio ci aiuti*, ενσαρκώνοντας τον χαρακτήρα του Τζίνο, και έπειτα ενσάρκωσε τον χαρακτήρα του Φραντσέσκο Ντεμίρ στη σειρά *Viola come il mare*.

Τον χειμώνα 2022, ο Γιαμάν συμμετείχε στην διεθνή σειρά *El Turco,* στην οποία πρωταγωνίστησαν οι Greta Ferro, William Kemp, Slavko Sobin και πολλοί άλλοι γνωστοί Ευρωπαίοι ηθοποιοί. Αρχικά η σειρά γυρίστηκε για την Disney Plus αλλά καθώς προέκυψαν ζητήματα με τον παγκόσμιο οργανισμό της Disney Plus, η εταιρεία παραγωγής Ay Yapim απέκτησε τα δικαιώματα της σειράς, η οποία κυκλοφόρησε στις streaming πλατφόρμες το 2025.

Τον Ιούνιο 2024 ο Γιαμάν διέγραψε τον λογαριασμό του στο Instagram, ο οποίος αριθμούσε 11 εκατομμύρια ακολούθους. Δήλωσε ότι ήθελε να επικεντρωθεί στην υποκριτική του καριέρα χωρίς τη διάσπαση από τα κοινωνικά δίκτυα. Ο Γιαμάν άνοιξε έναν νέο λογαριασμό στο Instagram τον Μάρτιο 2025.

## Φιλμογραφία

### Τηλεόραση

### Διαδικτυακές σειρές

### Διαφημίσεις

### Μουσικά βίντεο

## Βραβεία

## Παραπομπές


## Εξωτερικοί σύνδεσμοι
* 
* 
* Can Yaman Mania
* Can Yaman Shows

Κατηγορία:Τούρκοι ηθοποιοί